《崇法寺》
宋代·韩缜

外闻云际山，中有古招提。
新秋喜远览，锐意穷攀跻。
出郭值微喜，凉风晓萋萋。
陂陀越大岭，沙路净无泥。
野活稻田秀，耒耜洞沟畦。
登岑复入谷，渐过西山西。
举首望华屋，双岸郁相携。
虚桥烟霭，峻卷闼排虹霓。
下马踏危级，褰裳涉修梯。
超然层阁外，仰视穷苍低。
俯眺亦人有，森森乔木齐。
喧嚣从吏语，嘲唽惊禽啼。
既饭复搜讨，林间得幽蹊。
岩阿访灵迹，大士常高棲。
古殿蚀苔鲜，丹青暗尘{翳羽换土}。
俯身践危蹬，侧足缘深溪。
老树阴潭黑，风修乱蝉嘶。
悬泉洗阴壁，莹色如玻瓈。
佳观诚可恋，迟留惧颠挤。
扪萝出天险，始免魂神睽。
缓步凌巀嵲，双旌随杖藜。
回瞻花喜地，已被烟云迷。
顿辔下平陆，晴川留马蹄。
新篁映碧宇，野寺临长堤。
乘倦驻归策，荒园步柔荑。
婆娑两高树，磊落垂红离。
汲井漱甘液，拂尘观旧题。
出门尚斜日，隐隐闻城鼙。
胜概亦陈迹，茫然失端倪。
为诗记仿佛，吾友无诃诋。

作者简介：韩缜（1019～1097）字玉汝，原籍灵寿（今属河北）人，徙雍丘（今河南杞县）。韩绛、韩维之弟。庆历二年进士。英宗时任淮南转运使，神宗时自龙图阁直学士进知枢密院事。曾出使西夏。哲宗立，拜尚书右仆射兼中书侍郎，罢知颍昌府。绍圣四年卒，年七十九，谥庄敏，封崇国公。《宋史》、《东都事略》有传。《全宋词》录其词一首。